

Конкурсът се провежда в периода от **18.09.2024г. до 31.10.2024г.**

Участие в конкурса могат да вземат преподаватели, ученици, студенти, както и училищен отбор от преподавател и ученици.

Всеки, който желае да участва в Конкурса, следва да попълни регистрационна форма, която ще бъде публикувана на страницата на конкурса, като посочи данните си и категорията, в която иска да участва до **10.10.2024г.**

Всеки Участник/Отбор може да участва с неограничен брой ГИС проекти.

Крайният срок за изпращане на готовите проекти на адрес [schools@esribulgaria.com](mailto:schools@esribulgaria.com) е до **31.10.2024г.**

Когато участникът е дете (под 18-годишна възраст), родителят (настойникът, попечителят или лицето, полагащо грижи за детето) попълва и подписва Декларация-съгласие, и изпраща същата, сканирана на имейл: [schools@esribulgaria.com](mailto:schools@esribulgaria.com) най-късно до **31.10.2024 г.**

Когато Участникът е дете, ненавършило 14 години, всички изявления и действия, свързани с Конкурса, се правят от неговия родител (настойник, попечител или лицето, полагащо грижи за детето). Родителят (настойникът, попечителят или лицето, полагащо грижи за детето) декларира, че има право да упражнява съответните права във връзка със Закона за лицата и семействата, Семейния кодекс и Закона за закрила на детето.

За създаване на своите ГИС проекти Участникът/Отборът може да използва един или няколко продукта, част от безплатния лицензиран софтуерен пакет от Esri Inc. за училища или университетски лицензи, в това число:

* **ArcGIS StoryMaps** - <https://storymaps.arcgis.com/stories>

ArcGIS StoryMaps дава възможност за представяне на урок или друга тема от интерес интерактивно с карти, текст, изображения, видеа и др.

* **ArcGIS Instant Apps** - <https://www.esri.com/en-us/arcgis/products/arcgis-instant-apps/sign-in>

ArcGIS Instant Apps позволява създаване на интуитивни уеб приложения чрез готови за използване шаблони. Дава възможност в няколко кратки стъпки картите да бъдат превърнати в уеб приложения.

* **ArcGIS Experience Builder** - <https://experience.arcgis.com>

Чрез ArcGIS Experience Builder могат да се създават уеб приложения и да се настройват различни менюта и елементи в тях без нужда от програмиране.

* **ArcGIS Survey123** - <https://survey123.arcgis.com/>

ArcGIS Survey123 е конструктор за създаване на интуитивни дигитални формуляри и проучвания. В случай че бъде използван в конкурса, резултатите от направените проучвания, следва да бъдат представени в карта, включена в  сторимап или друго уеб приложение;

* Други софтуерни уеб продукти, част от ArcGIS платформата (напр. [ArcGIS Dashboards](https://www.arcgis.com/sharing/oauth2/authorize?client_id=dashboards&response_type=code&state=%7B%22portalUrl%22%3A%22https%3A%2F%2Fwww.arcgis.com%22%2C%22uid%22%3A%22s91PJ5mEW7WmSga47ZTmqQTltrgLUCX97s1DWCpc8MY%22%7D&expiration=20160&locale=en&redirect_uri=https%3A%2F%2Fwww.arcgis.com%2Fapps%2Fdashboards%2Fhome&redirectToUserOrgUrl=true&code_challenge=z2OUBILG-9QZPwC3mzIuJpaXF8nfvRwcnc5RTZLXGPE&code_challenge_method=S256)).

**Всеки ГИС проект следва да съдържа поне една 2D или 3D уеб карта, която може да бъде изготвена с:**

* Map Viewer - <https://www.arcgis.com/apps/mapviewer/index.html> - за 2D уеб карти;
* Scene Viewer -<https://www.arcgis.com/home/webscene/viewer.html> - за 3D уеб карти (сцени);

Инструкции и примери как се използва всяко едно от горепосочените приложени, могат да бъдат намерени в следния учебен материал:

<https://teach-with-gis-bulgaria-esribulgaria.hub.arcgis.com/pages/arcgis-first-steps-6>

Допълнителни безплатни образователни материали, данни и примери са налични в сайта на програма “ГИС в училище” на адрес <https://teach-with-gis-bulgaria-esribulgaria.hub.arcgis.com/>

След като се регистрира за участие и създаде своя ГИС проект/и, Участникът/Отборът следва да изпрати линк към него/тях на имейл: [schools@esribulgaria.com](mailto:schools@esribulgaria.com) не по-късно от **31.10.2024г.**

ГИС проектите следва да бъдат публично достъпни минимум до **31.12.2024 г**. Тяхното преглеждане не трябва да изисква въвеждането на потребителско име и парола и следва да може да се споделят посредством линк.

Темите, по които може да работи Участникът/Отборът са неограничени – те могат да бъдат директно свързани с учебното съдържание или да подпомагат учебния процес, да разглеждат обществено значими въпроси, да представят личен проект или друго.

Ще бъдат наградени по 3 /трима/ участници във всяка Категория – съответно на първо, второ и трето място. Победителите се определят от жури, определено от Есри България, и ще бъдат обявени в рамките на честването на Световния ГИС ден на **20.11.2024 г.** Победителите на първите три места във всяка категория ще получат награди.

Всички участници, чиито ГИС проекти отговарят на изискванията на конкурса ще получат сертификати за участие.

Повече информация за правилата на конкурса, третирането на лични данни и наградите в конкурса ще бъдат публикувани на уеб страницата на конкурса.